|  |  |  |
| --- | --- | --- |
| BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I NAUKE** | **FEDERAL MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

Број: 04-38-4-4908-1/16

Мостар, 13. 9. 2016. године

На основу Одлуке о усвајању Програма утрошка средстава с критеријима расподјеле средстава текућих трансфера утврђених Буџетом Федерације Босне и Херцеговине за 2016. годину Федералног министарства образовања и науке („Службене новине Федерације БиХ“, број 25/16) и Одлуке о расписивању Јавног позива за одабир програмаи пројеката из области студентског стандарда, који ће се финансирати/суфинансирати из Буџета Федерације Босне и Херцеговине за 2016. годину, број: 04-38-4-4908/16 од 9. 9. 2016. године, Федерално министарство образовања и науке р а с п и с у ј е

**ЈАВНИ ПОЗИВ**

**за одабир програма и пројеката из области проширеног студентског стандарда, који ће се финансирати/суфинансирати из Буџета Федерације Босне и Херцеговине за 2016. годину**

**I**

Предмет Јавног позива је одабир програма и пројеката из области проширеног студентског стандарда, који ће се финансирати/суфинансирати из Буџета Федерације Босне и Херцеговине за 2016. годину, а односи се на:

1. **Подстицај школовању Рома, држављана Босне и Херцеговине с пребивалиштем на подручју Федерације Босне и Херцеговине, који студирају на јавним високошколским установама у Босни и Херцеговини.**
2. **Подршка студентима с инвалидитетом, држављанима Босне и Херцеговине с пребивалиштем на подручју Федерације Босне и Херцеговине, који студирају на јавним високошколским установама у Босни и Херцеговини.**

# II

Одлуком о усвајању Програма утрошка средстава с критеријима расподјеле средстава текућих трансфера Федералног министарства образовања и науке утврђених Буџетом Федерације Босне и Херцеговине за 2016. годину, за додјелу подршке и подстицаја појединим програмима и пројектима утврђују се слиједећи критерији:

**1. Подстицај школовању Рома, држављана Босне и Херцеговине са пребивалиштем на подручју Федерације БиХ, који студирају на јавним високошколским установама у Босни и Херцеговини:**

* Подносилац пријаве мора бити студент уписан у академску 2016/2017. годину, који има пребивалиште на простору Федерације Босне и Херцеговине и који студира на јавним високошколским установама у Босни и Херцеговини
* Подносилац пријаве није понављао актуелну академску годину осим у случају боловања или лијечења дужег од три мјесеца, за шта је потребно доставити овјерене доказе.

***Напомена:*** *Подстицај се додјељује у једнократном годишњем износу, студентима који су уписали академску 2016/2017. годину, у складу с расположивим средствима Федералног министарства образовања и науке.*

*Одобрена средства уплатит ће се на рачун подносиоца позитивно ријешене пријаве.*

1. **Подршка студентима с инвалидитетом, држављанима Босне и Херцеговине с пребивалиштем на подручју Федерације Босне и Херцеговине, који студирају на јавним високошколским установама у Босни и Херцеговини:**
* Подносилац пријаве мора бити студент уписан у академску 2016/2017. годину који има пребивалиште на простору Федерације Босне и Херцеговине, који студира на некој од јавних високошколских установа у Босни и Херцеговини
* Подносилац пријаве мора имати инвалидност утврђену рјешењем надлежног органа или потписану и службеним печатом овјерену потврду Уреда за подршку студентима с посебни потребама/инвалидитетом ВШУ на којој студирају, с образложењем
* У случају да обнавља годину, подносилац пријаве треба приложити доказ да је обнављање године посљедица лијечења у вези с инвалидитетом уз потписану и службеним печатом овјерену потврду Уреда за подршку студентима с посебним потребама/инвалидитетом ВШУ на којој студирају, с образложењем.

***Напомена:*** *Подстицај се додјељује у једнократном годишњем износу, студентима који су уписали академску 2016/2017. годину, у складу с расположивим средствима Федералног министарства образовања и науке.*

*Одобрена средства уплатит ће се на рачун подносиоца позитивно ријешене пријаве.*

# III

Подршка за програме и пројекте у области студентског стандарда из тачке I овог Јавног позива додијелит ће се само оним подносиоцима пријаве који: а) задовољавају критерије и о томе приложе одговарајуће доказе; б) су оправдали евентуално додијељена средства од стране Федералног министарства образовања и науке у претходним годинама.

**IV**

Средства за финансирање/суфинансирање програма и пројеката из тачке I овог Јавног позива додјељиват ће се у складу с Одлуком о усвајању Програму утрошка средстава с критеријима расподјеле средстава текућих трансфера утврђених Буџетом Федерације Босне и Херцеговине за 2016. годину Федералног министарства образовања и науке.

**V**

За провођење Јавног позива те израду приједлога за додјелу средстава, задужена је надлежна комисија Федералног министарства образовања и науке.

Сачињени приједлог Комисија ће упутити федералној министрици образовања и науке на усвајање, након чега ће резултати Јавног позива бити објављени на службеној веб-страници Министарства: [www.fmon.gov.ba](http://www.fmon.gov.ba).

# VI

Пријава се подноси на одговарајућем пријавном обрасцу, који се може преузети на наведеној службеној веб-страници Министарства.

Уз уредно попуњену и потписану пријаву, подносилац је обавезан приложити слиједећу документацију:

**1.** **За додјелу подстицаја школовању студената Рома:**

* Потврда јавне високошколске установе да је студент уписан први пут у академску 2016/17. годину;
* Копија особне исказнице;
* ЦИПС пријава пребивалишта;
* Потврда о посједовању текућег рачуна у банци, с бројем трансакцијског рачуна банке.

1. **За додјелу подршке студентима с инвалидитетом:**
* Потврда јавне високошколске установе да је студент уписан у академску 2016/17. годину;
* Копија рјешења надлежног органа о утврђеном инвалидитету или потписану и службеним печатом овјерену потврду Уреда за подршку особама с посебним потребама/инвалидитетом ВШУ на којој студирају, с образложењем;
* У случају да обнавља годину, подносилац пријаве треба приложити доказ да је обнављање године посљедица лијечења у вези с инвалидитетом уз овјерену препоруку Уреда за подршку студентима с посебним потребама/инвалидитетом ВШУ на којој студирају, с образложењем;
* Копија особне исказнице;
* ЦИПС пријава пребивалишта;
* Потврда о посједовању текућег рачуна у банци, с бројем трансакцијског рачуна банке.

Пријаве подносе студенти на одговарајућем пријавном обрасцу за потпрограме 1. и 2.

Пријаву са свим прилозима у два истовјетна примјерка треба доставити на адресу:

**Федерално министарство образовања и науке**

**Др. Анте Старчевића бб**

**88000 Мостар**

**с обавезном напоменом:**

**«Пријава на Јавни позив за одабир програма и пројеката из области студентског стандарда»**

**Крајњи рок за подношење пријава је 14. 10. 2016. године.**

**Непотпуне, неуредне и неблаговремене пријаве неће се узети у разматрање.**

|  |
| --- |
| Mostar, Dr. Ante Starčevića b.b., Tel.: +387 36 355 700, Fax.: +387 36 355 742 |
| Мостар, Др. Aнте Cтapчeвићa б.б., Тел.: + 387 36 355 700, Факс: + 387 36 355 742 |

e-mail: info@fmon.gov.ba; kabinet@fmon.gov.ba, <http://www.fmon.gov.ba>